CELEX: 62015TN0156
Language: fi
Date: 2015-03-27 00:00:00
Title: Asia T-156/15: Kanne 27.3.2015 – Ranska v. komissio

8.6.2015   
            
            
               FI
            
            
               Euroopan unionin virallinen lehti
            
            
               C 190/23
            
         Kanne 27.3.2015 – Ranska v. komissio
   (Asia T-156/15)
   (2015/C 190/28)
   Oikeudenkäyntikieli: ranska
   
      Asianosaiset
   
   
      Kantaja: Ranskan tasavalta (asiamiehet: F. Alabrune, G. de Bergues, D. Colas ja C. Candat)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               osittain kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 16.1.2015 tehdyn komission päätöksen C(2015) 53 final, siltä osin kuin päätös perustuu suorien tukien osalta toteamuksiin, joita ei ole mainittu komission tiedonannoissa, ja siltä osin kuin siinä katsotaan, ettei valvontajärjestelmällä voida taata hyvää maataloutta ja ympäristöä koskeviin vaatimuksiin liittyvän unionin säännöstön asianmukaista soveltamista hakuvuosien 2011 ja 2012 osalta
            
         
               —
            
            
               osittain kumoamaan päätöksen C(2015) 53 final, siltä osin kuin päätöksessä jätetään unionin rahoituksen ulkopuolelle Haute-Corsen departementin pinta-alatukiin hakuvuoden 2010 ja sen jälkeisten hakuvuosien osalta käytetyt rahamäärät kokonaisuudessaan
            
         
               —
            
            
               osittain kumoamaan päätöksen C(2015) 53 final, siltä osin kuin päätöksessä jätetään unionin rahoituksen ulkopuolelle tukimenot, jotka Ranskan tasavalta on maksanut luonnonhaittakorvauksina, jotka liittyvät Ranskan maaseudun kehittämisohjelman akseliin 2 hakuvuosina 2010, 2011, 2012 ja 2013. Toissijaisesti osittain kumoamaan tämän päätöksen, siltä osin kuin päätöksessä jätetään Euroopan unionin rahoituksen ulkopuolelle tukimenot, jotka Ranskan tasavalta on maksanut luonnonhaittakorvauksina lammaseläimistä, joihin on kohdistettu eläinten tunnistamiseksi paikan päällä tehtyjä tarkastuksia
            
         
               —
            
            
               osittain kumoamaan päätöksen C(2015) 53 final, siltä osin kuin päätöksessä jätetään unionin rahoituksen ulkopuolelle menot, jotka Ranskan tasavalta on maksanut sokeriteollisuuden rakenneuudistuksen alalla 25 prosentin osuutena tukimenoista, jotka on maksettu sokerintuottajille, jotka ovat saaneet luopumistukea ja säilyttäneet varastointisiilot; toissijaisesti osittain kumoamaan tämän päätöksen sillä perusteella, että päätöksessä määrätty rahoituskorjaus, joka on suuruudeltaan 25 prosenttia tukimenoista, jotka on maksettu sokerintuottajille, jotka ovat saaneet luopumistukea ja säilyttäneet varastointisiilot, on suhteeton
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen, jotka koskevat kolmea riidanalaisen päätöksen osaa.
   
               —
            
            
               Riidanalaisen päätöksen osa, joka koskee ensimmäiseen pilariin sisältyvien välillisten tukien osuutta varainhoitovuosina 2011, 2012 ja 2013
               
                           1)
                        
                        
                           Ensimmäinen kanneperuste, joka perustuu asetuksen (EY) N:o 885/2006 (1) 11 artiklan 1 kohdan rikkomiseen ja kantajan puolustautumisoikeuksien loukkaamiseen, koska kiinteämääräisenä tehtäväksi määrätty rahoituskorjaus, joka kohdistuu kaikkiin edellä mainitun alan tukien maksuihin Haute-Corsen departementtia lukuun ottamatta, perustuu puutteellisuuksiin, joita ei ole ilmoitettu kantajalle.
                        
                     
                           2)
                        
                        
                           Toinen kanneperuste, joka esitetään toissijaisesti ja joka perustuu asetuksen (EY) N:o 73/2009 (2) 6 artiklan 1 kohdan ja kyseisen asetuksen liitteen III rikkomiseen.
                        
                     
                           3)
                        
                        
                           Kolmas kanneperuste, joka perustuu asetuksen (EY) N:o 885/2006 11 artiklan 1 kohdan rikkomiseen ja kantajan puolustautumisoikeuksien loukkaamiseen, koska sovellettu rahoituskorjaus, joka kohdistuu kaikkiin edellä mainitun alan tukien maksuihin Haute-Corsen departementissa, perustuu puutteellisuuksiin, joita ei ole ilmoitettu kantajalle.
                        
                     
                           4)
                        
                        
                           Neljäs kanneperuste, joka esitetään osittain toissijaisesti ja joka perustuu suhteellisuusperiaatteen loukkaamiseen ja komission 23.12.1997 päivätyn asiakirjan nro VI/5330/97 ”Suuntaviivat taloudellisten vaikutusten laskemisesta EMOTR:n tukiosaston tilien tarkastamisesta ja hyväksymisestä tehtävän päätöksen valmistelemisen yhteydessä” noudattamatta jättämiseen.
                        
                     
         
               —
            
            
               Riidanalaisen päätöksen osa, joka koskee Ranskan maaseudun kehittämisohjelman akseliin 2 kuuluvia luonnonhaittakorvauksia – maaseuturahasto
               
                           5)
                        
                        
                           Viides kanneperuste, joka koskee asetuksen (EY) N:o 1975/2006 (3) 10 artiklan 2 ja 4 kohdan sekä 14 artiklan 2 kohdan rikkomista, koska komissio on virheellisesti katsonut, että kantaja olisi laiminlyönyt tarkastusvelvollisuutensa jättäessään eläimet laskematta paikan päällä suoritettujen tarkastusten yhteydessä.
                        
                     
                           6)
                        
                        
                           Kuudes kanneperuste, joka esitetään toissijaisesti ja joka koskee kiinteämääräisen rahoituskorjauksen soveltamisalan lainvastaista laajentamista lammaseläimiin, joista ei voida myöntää uuhipalkkiota.
                        
                     
         
               —
            
            
               Riidanalaisen päätöksen osa, joka koskee sokeriteollisuuden rakenneuudistuksen alalla sovellettua rahoituskorjausta
               
                           7)
                        
                        
                           Seitsemäs kanneperuste, joka koskee asetuksen (EY) N:o 320/2006 (4) 3 ja 4 artiklan sekä asetuksen (EY) N:o 968/2006 (5) 4 artiklan rikkomista, koska komissio on jättänyt unionin rahoituksen ulkopuolelle eräitä kantajan suorittamia maksuja sillä perusteella, että neljässä kohteessa Ranskassa säilytetyt sokerin varastointisiilot ovat tuotantolaitoksia.
                        
                     
                           8)
                        
                        
                           Kahdeksas kanneperuste, joka esitetään toissijaisesti ja joka koskee suhteellisuusperiaatteen ja yhdenvertaisen kohtelun periaatteen loukkaamista.
                        
                     
         
      (1)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90).
   
      (2)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19.1.2009 annettu neuvoston asetus (EY) N:o 73/2009 (EUVL L 30, s. 16).
   
      (3)  Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 7.12.2006 annettu komission asetus (EY) N:o 1975/2006 (EUVL L 368, s. 74).
   
      (4)  Yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annettu neuvoston asetus (EY) N:o 320/2006 (EUVL L 58, s. 42).
   
      (5)  Yhteisön sokerialan väliaikaista rakenneuudistusjärjestelmää koskevan neuvoston asetuksen (EY) N:o 320/2006 täytäntöönpanoa koskevista yksityiskohtaisista säännöistä 27.6.2006 annettu komission asetus (EY) N:o 968/2006 (EUVL L 176, s. 32).